paragraph_text: Dar al-Harb (ar. دار الحرب, "Kuća rata"), prema islamskoj podjeli svijeta, naziv za zemlje zemlje u koje islam treba biti prenesen. Ostale zemlje su Dar al-Islam i Dar al-Kufr. Prema islamističkim konceptima koje je protumačio jezikoslovac Kamel Abderrahmani, iznimno angažiran u raspravama vezanim uz suvremeni islam i Europu, islamizam postoji od prve noći kada je Poslanik preminuo. Tad su nastali koncepti kojih nema u Kuranu, prema kojima islam dijeli svijet, Dar al-Islam i Dar al-Harb. Metode kojim se širi islam obuhvaćene riječju rat su džihad, oružana borba, osvajanje, invazija. Metoda širenja je i mirna, misionarska ali militatni islamizam tako ne poznaje. Oblik osvajanja je invazijom. U prošlosti su se služili vojnim osvajanjima, ali zbog neuspjeha vojnog osvajanja, koji su prolaskom vremena bivala sve neuspješnija, prišli su drugim metodama. Zadnji veliki primjer su seobe iz muslimanskih zemalja, ali ne one gdje je stvarni uzrok rat ili nemiri poput arapskog proljeća i rušenja stabilnih muslimanskih režima poput Gaddafijeva, Mubarakova, ali i Saddama Huseina. Veliki val muslimanskih civila koji je nagrnuo u Europu tobože zbog ekonomskih razloga i ugroženosti ratom nisu ni izbjeglice ni migranti, nego ciljana invazija. Dolaze iz država ili krajeva u kojima nema rata ni gladi, izvrsno su organizirani i financirani. Dolaze kao tobože mirni, premda nasilni karakter ne uspijevaju sakriti. Taktika im je da dolaze neoružano i služe se pravilom pritajivanja u islamu zvane taqiyya.<ref>Slobodna Dalmacija Ivica Šola: Zašto invaziju iz islamskog svijeta nazivamo migracijom? (pristupljeno 16. siječnja 2020.)